AksaraLLM/aksara-bahasa-daerah-v1 huggingface dataset:
Genderewo nyaéta sabangsaning jin atawa mahluk halus anu rupana jiga monyét awakna jangkung gedé, ieu mahluk resep cicing dina tangkal saperti tangkal caringin jeung tangkal-tangkal gedé lianna sabab wujudna anu saperti monyét raksasa. Awak genderewo hideung jeung loba buluan dina sakabéh awakna, genderewo utamana kasohor di masarakat daérah Jawa, tempat anu paling dipikaresep ku manéhna nyaéta dina batu nu aya caian, wangunan anu geus kolot jeung hieum samodél gedung anu geus lila tara dipaké atawa tara kasambat ku jalma, tangkal gedé nu iuh jeung juru-juru anu lembab, tiiseun jeung poék.

Tempat Ayana
Pusat ayana ieu mahluk dipercaya ku masarakat aya di leuweung jati Donoloyo kacamatan Sloghimo kira-kira 10 km wétaneun Wonogiri jeung di wilayah Lemah Putih, Purwosari, Girimulyo, Kulon Progo kira-kira 60 km kuloneun Yogyakarta. Nurutkeun urang Jawa genderewo nyaéta sarupaning jurig nu awakna jangkung gedé sok ngaganggu manusa jeung sakapeung sok mawa atawa nyulik budak leutik anu keur ulin sanggeus waktu magrib sarua jeung Wéwé Gombél ngan bédana genderewo mah tara malikeun deui budak anu geus dibawana.Genderewo ngayakeun atawa nampakeun dirina ngan saukur méré nyaho yén manéhna aya disabudeureun urang, ciri ayana ieu mahluk téh kaambeu bau mirip embé atawa domba jaluna urang Jawa mah nyebutna téh berok sakapeung ogé bau kadaharan (polo nu kabungkem), nyaéta saperti beuleum sampeu jeung kulub hui (kentang). Genderewo ogé bisa ngarobah awakna jadi manusa jeung sakapeung ogé sok jail ngaheureuyan manusa, contona nalika aya hiji jalma keur ngaliwat ka tempat anu dicicingan ku manéhna biasana sok dibabét ku batu keusik, sakapeung ogé aya sora-sora jalma nu keur batuk mindeng ogé aya nu dikiihan ti luhur tangkal.Pernah ogé aya carita yén genderewo sok hayang ngagaulan awéwé manusa pikeun meunangkeun budak turunanana.

Carita Nyata
Baheula di daérah Kalimantan pernah aya hiji awéwé anu digaulan ku salakina, padahal salakina euweuh indit ka laut jeung moal waka balik dina waktu nu lila, anu jadi salakina nyaéta genderewo anu mangrupa jadi salaki éta awéwé, ahirna mah kanyahoan ku masarakat yén budak awéwé anu lahir téh nyaéta budakna genderewo sabab waktu lahir éta budak sakabéh awakna pinuh ku bulu hideung jeung panjang, nalika budakna geus gedé saumuran balita sakapeung bapana nyaéta genderewo sok ngadatangan ka imah éta budak jeung ngalongokan indungna.

Referensi

Jurig
Indonesia
Rangda nyaéta ratuna para léak dina mitos urang Bali. Ngaran rangda dicokot tina kecap janda anu salakina atawa raja léak maot alatan dipaéhan ku jalma anu boga élmu luhur. Ieu mahluk anu pikasieuneun téh sok mawa atawa nyulik jeung ngadahar daging budak leutik pikeun ningkatkeun kakuatanana jeung ieu rangda téh pamingpin pasukan nenek sihir jahat anu ngalawan Barong anu mangrupa simbol kakuatan nu bageur lawana jahat.

Barong mangrupikeun mahluk dina mitologi Bali. Anjeunna raja roh, pamimpin host anu saé, sareng musuh Rangda, ratu setan sareng indung sadaya penjaga roh dina tradisi mitologis Bali. Perang antara Barong sareng Rangda ditampilkeun dina tarian Barong pikeun ngagambarkeun perang abadi antara anu saé sareng anu jahat.

Sajarah
Dicaritakeunn yén rangda téh asalna Ratu Manendradatta anu hirup di pulo Jawa dina abad ka-11.Manéhna dipiceun ku Raja Dharmodayana sabab difitnah ngalakukeun paripolah sihir ka dua permaisuri éta raja.Nurutkeun legénda manéhna males dendam nyeri haté ku cara maéhan satengah jalma nu aya di éta karajaan, anu satuluyna jadi milik manéhna sarta budak Dharmodayana, Erlangga. Tuluy manéhna digantikeun ku hiji jalma nu bijak.Rangda penting pisan pikeun mitologi Bali. Perangna ngalawan Barong atawa ngalawan Erlangga mindeng digelarkeun dina tarian Bali. Ieu tari populér pisan jeung mangrupa warisan penting dina tradisi Bali. Rangda digambarkeun salaku hiji awéwé anu rambutna panjang jeung acak-acakan sarta kukuna panjang. Beungeutna pikasieuneun jeung huntuna seukeut.

Cara Ngalawan
Cara ngalawan ieu rangda nyaéta ku cara maké areng urut beubeuleuman tuluy dipoléskeun kana tarang jeung maké ajian-ajian élmu Bali nu ngagem agama Hindu atawa ku cara perang ngalawan Barong jeung pasukanana. Biasana rangda sok éléh lamun ningali lalaki nu kasép anu dipikabogoh ku manéhna sakapeung mah sok éléh ku cinta sabab dina hakékatna mah rangda téh awéwé anu teu weléh miboga perasaan sénsitif jiga manusa.

Referensi

Jurig
Indonesia
Siluman nyaéta mahluk goib mahluk halus anu cicingna dina hiji komunitas jeung nyicingan hiji tempat.Maranéhna ngalakukeun aktivitas sarua jiga manusa biasa. Maranéhna ogé apal kana peradaban. Siluman bisa asalna tina manusa biasa anu satuluyna ninggalkeun alam keusrak atawa sanggeus hiji jalma maot rohna asup ka éta masarakat, atawa émang geus mangrupa mahluk halus ti mimiti. Perang antara manusa jeung siluman mindeng jadi bagéan carita-carita misteri anu loba dipikaresep ku jalma réa.

Rupa-Rupa
Siluman miboga jenis atawa rupa-rupa siluman, lolobana siluman mangrupa sasatoan anu aya di alam manusa contona waé siluman oray, siluman ucing, siluman babi siluman lauk, jeung siluman sasatoan séjénna.Siluman ogé bisa mangrupa jadi manusa ilaharna genderewo, pernah di hiji daérah di Kalimantan aya hiji kulawarga anu ngungu lauk, ari pék téh lauk anu diinguna geningan mangrupa siluman lauk. Siluman ilaharna jiga manusa miboga kulawarga miboga kahirupan nu sarua pisan jiga kahirupan manusa ngan béda alam jeung bédana ipis. Siluman bisa ningali manusa tapi manusa teu bisa ningali siluman, sabab Gusti mah Maha Adil jeung wijaksana lamun manusa bisa ningali siluman tangtu hirupna moal tenang jeung moal genah tumaninah. Siluman ogé aya nu bageur aya ogé nu jahat, anu ngan sabageur-bageurna siluman mun dibandingkeun jeung manusa mah jailna manusa cindekna najan siluman bageur tapi teu leuwih bageur ti batan manusa sabab siluman mah ilaharna sok ngaganggu manusa najan niatna alus mah rék ngabéjaan atawa rék méré nyaho yén aya manéhna tapi angger manusa mah sok sieun ku ayana ieu mahluk téh sabab jailna ngaleuleuwihi jin. Tuluy siluman nu jahat biasana siluman nu moal kataékan jahatna ku manusa nepi ka ngaleuleuwihi manusa lamun dibandingkeun mah, tapi biasana siluman sok diperbudak atawa diingu ku manusa nu jahat pikeun nyilakakeun batur.

Referensi

Jurig
Indonesia
Hiji nagara daulat mangrupa hiji nagara kalawan téritori nu jentré nu mana miboga kadaulatan ka jero jeung ka luar, populasi permanén, pamaréntahan, jeung kabisaan pikeun miboga hubungan jeung nagara daulat nu lian. Normalna ogé dipikaharti salaku hiji nagara anu teu depénden (gumantung) ka, atawa minangka subjék tina (kakawasaan) nagara lian. Dina istilah abstrakna hiji nagara daulat bisa aya tanpa pangakuan ku nagara daulat nu lian, nagara nu teu diakuan sering bakal hésé ngalaksanakeun kakawasaan nyieun gawé bareng atawa hubungan diplomatik jeung nagara daulat nu lian.

Tempo ogé

 Daptar nagara
 Nagri
 Bangsa
 Nagara bangsa
 Mandat husus
 Konvénsi Montevideo
 Nagara féderal
 Nagara kahijian
 Nagara gagal
 Masarakat tanpa nagara
</div>

Bacaan salajengna
Chen, Ti-chiang. The International Law of Recognition, with Special Reference to Practice in Great Britain and the United States. London, 1951.
Crawford, James. The Creation of States in International Law. Oxford University Press, 2005. ISBN 0-19-825402-4,  pp. 15–24.
Lauterpacht, Sir Hersch. Recognition in International Law. Cambridge, U.K., 1947.
Raič, D. Statehood and the Law of Self-determination. Martinus Nijhoff Publishers, 2002. ISBN 9789041118905.  p 29 (with reference to Oppenheim in International Law Vol. 1 1905 p110)

Tumbu kaluar 
Opinions of the Badinter Arbitration Committee dina European Journal of International Law
A Brief Primer on International Law  With cases and commentary.  Nathaniel Burney, 2007.

Réferénsi

Hukum internasional
Géografi pulitis
Nagara

nn:Suverenitet#Suveren stat
Jin nyaéta sacara harfiah ngandung harti hiji hal anu miboga konotasi nyamuni atawa teu katingali. Dina Islam jeung mitologi Arab pra-Islam, jin nyaéta salah sahiji mahluk anu henteu katingali jeung diciptakeun tina seuneu. Jadi jin nurutkeun basa nyaéta hiji hal anu nyamuni jeung halus, sedengkeun setan nyaéta tiap-tiap anu durhaka ti golongan jin, manusa atawa sato. Dingaranan jin, sabab manéhna nyamuni wujudna ti panon manusa. Éta sababna jin dina wujud aslina henteu bisa katingali ku panon manusa. Lamun aya manusa anu bisa ningali ieu jin, sabenerna mah éta jin téh mangrupa wujud séjén anu bisa katingali ku manusa biasa, sabab lamun jalma pernah ningali jin dijamin bakal gélo lantaran kasingsieunan ku wujud aslina anu pikasieuneun, moal kuat ningalina. Biasana manusa biasa mah moal aya nu kuataeun ningali wujud asli jin, iwal manusa anu geus luhung élmuna samodél ajengan, atawa dukun. Jin ampir sarua jiga siluman miboga komunitas jiga manusa biasa pédah béda alam béda tempat, ngan bédana jin mah asli ti lahirna jin lain ti sabangsaning manusa cara siluman, jin dijieunna tina seuneu, sedengkeun manusa dijieunna tina taneuh matak pantes ayana jin mah nyamuni teu bisa katingali ku manusa. Jin ogé sarua aya nu bageur jeung aya nu jahat, aya jin islam aya jin anu méngpar ti islam atawa durhaka téa. Jin ogé saru diciptakeun ku Alloh pikeun ibadah ka mantenna jiga manusa miboga pancén anu sarua.

Referensi

Jurig
Indonesia
Kampung Gajah nyaéta obyék wisata kadaharan anu aya di Bandung, perenahna di Jalan Sersan Bajuri km 3,8 arah ka Lémbang (tiheula ngaranna Century Hills) masih saarah jeung Kampung Daun, Sapulidi, imah stroberi sarta The Peak.
Pamandangan ti tempat ieu éndah jeung hawana sejuk. Pikeun asup ka ieu wewengkon keuna ku waragad parkir Rp 2.000/jam. Alatan anyar buka, masih tacan loba wisatawan anu datang ka ieu tempat. Sawatara counter masih tacan buka. Tempat diuk sadia cukup loba sarta méré nah, tapi kombinasi kadaharan masih tacan loba teuing. Leuwih loba ngajual kadaharan, kawas somay, batagor, sosis, sedengkeun kadaharan beuratna sadia steak, iga beuleum. Hargana kurang leuwih jiga jeung Kampung Daun sarta The Peak. Kampung Gajah cocog pikeun tempat nongkrong babarengan jeung babaturan/kulawarga bari ngobrol sarta ngarasakeun nyecepna hawa sarta kaéndahan pamandangan.

Di ditu ogé sadia sagala rupa kaulinan kawas mini ATV, buggy, aréna ulin budak, kuda tunggang, sapédah tandem, tuluy segway eco ride, sarta urang bisa nyéwa mobil smart anu ramah lingkungan.

Kampung Gajah nawarkeun pilihan fun activity atawa kaulinan anu unik sarta henteu bisa kapanggih di tempat séjén. Fun activity ieu bisa dipaké ku jelema dewasa atawa barudak.. di antarana, Segway, Buggy, ATV, Children Play, Body Cycle, Kuda sarta Délman.

Di Indonésia Kampung Gajah ngayakeun SKYRIDER kalayan 439 Méter Paralel Adventure The flying Skyrider anu bisa diapungkeun sacara bareng atawa sorangan pikeun ngarasakeun pamandangan dayeuh Bandung sarta gunungna.
Sadia ogé fun activity anu husus ditujukan pikeun barudak kawas teletubbies, mini Atv, big children playstructures, mini flying fox, swing & swing, monkey bar, garden shelter, trampoline, bicyle track sarta mini beca.

Rujukan

Tempat pelesir di Bandung
Tempat pelesir di Kabupatén Bandung Barat
Sétan nyaéta tiap-tiap anu doraka ti golongan jin, manusa atawa sato. Nurutkeun Encyclopedia Britannica kecap sétan sabenerna asalna tina basa Ibrani anu hartina musuh jeung biasana ieu istilah téh ayana di golongan jin anu ingkar jeung durhaka anu ngalakukeun misi jahat ngaharéwosan manusa minangka paripolah ngagoda manusa jeung kasuksésan maranéhna gumantung kana kacerdikan éta sétan sorangan.

Déskripsi
Sétan sabenerna mah wujud anu durhaka jeung anu méngpar ti agama islam, boh éta ti golongan manusa, jin boh sato, cindekna sétan téh mangrupoa hiji sifat. Sesebutan pikeun anu durhaka. Béda jeung iblis, ari iblis mah jin anu durhaka, atawa anu durhakana ngan ti golongan jin hungkul lain ti manusa atawa sato. Sétan (Arab: شيطان, Shaitan), saperti anu geus dipikanyaho dina agama Islam, Kristen jeung Yahudi, asalna nyaéta salasahiji golongan saperti Malaikat anu taat ibadahna. Najan kitu, nurutkeun islam, Sétan diciptakeun tina seuneu ku Alloh jeung asalna tina golongan jin. Nurutkeun agama Kristen, Sétan nyaéta malaikat anu diusir atawa dipiceun tina Surga. Ieu anu ngabédakeun jeung malaikat-malaikat séjénna. Sabab maranéhna méngpar tina paréntah Alloh, manéhna diusir ti golongan malaikat jeung ti Surga, sabab ingkar tina paréntah Alloh pikeun sumujud ka Nabi Adam minangka penghormatan ka ciptaan mantenna nu Maha Welas.

Referensi

Jurig
Indonesia
Christina Aguilera mangrupa salah sahiji artis anu kahot, putra ti saurang bapa anu miboga kasang tukang militér jeung indungna anu profésina musisi.Christina saurang penyanyi jeung panulis lagu AS anu dipikawanoh miboga kamampuh sora jeung gaya raksukan anu anéh. Aguilera ngamimitian karirna di dunya hiburan nalika umurna 9 taun, minton di Star Search jadi anggota pamaén ti Mickey Mouse Club salila dua taun. Tuluy manéhna ngarilis single All I Wanna Do di Jepang jeung béntang pop lokal Keizo Nakanishi.
Christina Aguilera ngaran lengkepna nyaéta Christina Maria Aguilera, nénéhna Chrissy, X-Tina, Baby Jane, jeung Candy. Jangkungna nyaéta 1.56 m anubabar ping 18 Desember 1980 di Staten Island, New York.
Taun 1998, Aguilera jadi artis anu moyan nalika ngarilis " Reflection " pikeun soundtrack Disney Mulan. Album self-titled-na dituturkeun ku single Genie In A Bottle anu suksés dijual paling loba di AS. Sabada meunangkeun Grammy 1999 pikeun kategori Best New Artist, single "What A Girl Wants" jeung "Come On Over Baby (All I Want Is You) jadi raja dina tangga lagu deui di bulan Januari taun 2000. Ku ayana lagu-lagu versi Spanyolna Christina anu judulna Mi Reflejo jeung versi jilid LaBelle "Lady Marmalade" pikeun soundtrack Moulin Rouge ogé jadi hits di taun éta.
Patali jeung pasualan pribadina, Christina kawin jeung saurang éksékutif rékaman Jordan Bratman anu kawin ping 19 November 2005.
Christina Aguilera jeung salakina Jordan Bratman nataharkeun lahirna Max Liron Bratman anu babar ping 12 Januari 2008, tuluy sabulan ti harita Christina minton pikeun nawarkeun DVD anyar Back to Basics: Live and Down Under'' 2008.
Opat single laguna bisa aya dina posisi raja lagu dina daftar Billboard Hot 100, anu meunangkeun tilu kali Grammy Awards jeung sakali meunangkeun Latin Grammy Award.

Referensi

Panyanyi Amérika Sarikat
Kampung Daun mangrupa salah sahiji tempat kuliner anu aya di dayeuh Bandung.
Kalayan konsép  Culture Gallery and Cafe, tempat dahar ieu siap ngawowoy nu datangna pikeun ngarasakeun kaayaan pilemburan anu tenang sarta tingtrim.
eung tambahan sagala rupa ornamen anu nyiptakeun kaayaan tradisional, Kampung Daun ogé nyadiakeun sagala rupa kadaharan tradisonal has Indonésia ogé kadaharan modérn ti nagara séjén.
Lokasi géografis Kampung Daun di  Lembang anu diaping ku 2 gawir batu alami jeung hiji walungan anu nyérélék ti gunung Burangrang.
Konsép Kampung Culture Gallery Cafe  nyaéta tradisional, anu leuwih ka arah pilemburan anu mangrupa wangun saung-saung lesehan kalayan 75% nyadiakeun menu-menu tradisional Indonésia.
Budaya jadi pintonan dina operational minangka dasar tematik Kampung Daun.
Saméméh asup ka jero Kampung Daun, ogé bisa mesen tempat leuwih tiheula.
Dina sisi kénca saméméh asup, ladén baris nanyakeun jumlah jelema anu baris asup.
Saterusna, maranéhanana baris nyaur ladén séjénna anu aya di jero sarta dibéré nomer saung tempat daharna.
Saung anu dibikeun biasana dumasar jumlah jelema alatan ukuran saung anu béda ku kituna kapasitas anu ditandé ogé béda.
Di bagian hareup Kampung Daun, bisa nempo rupa-rupa dagangan .
Contona, aya padagang gulali, dodol, sarta kueh-kueh tradisional.
Teu tinggaleun, aya congklak anu bisa dicoo pikeun kaulinan .
Aya ogé panggung hiburan sarta galéri anu eusina rupa-rupa macem pakéan atawa souvenir anu bisa dibeuli.

Rujukan

Obyek wisata
Kate Winslet nyaéta aktris anu dibabarkeun di Reading Berkshire England Inggris taun 1975 anu pernah maén minangka Rose DeWitt Bukater dina film TITANIC 1997.Kate Winslet miboga ngaran lengkep nyaéta Kate Elizabeth Winslet ping 5 Oktober.

Karir

 Kate dipikawanoh ku loba masarakat minangka Rose DeWitt Bukater dina film anu disutradaraan ku James Cameron, TITANIC 1997,anu ngabalukarkeun manéhna asup jadi nominasi best aktris academy award. Film taun 1997 ieu, nyaritakeun ngeunaan tilemna kapal Titanic dina lalayaranana anu munggaran taun 1912. Film ieu jadi film suksés anu bisa meunangkeun 11 Academy Awards (Oscar) ping 23 Maret 1998.
 Lian ti éta Kate pernah jadi Clementine Kruczynski dina film ETERNAL SUNSHINE OF THE SPOTLESS MIND 2004 jeung dituluykeun kana film LITTLE CHILDREN 2006, nalika manéhna akting jadi Sarah Pierce,ngabalukarkeun manéhna asup kana nominasi best aktris Oscar.
 Teu ngan saukur bisa akting sacara visual, Winslet bisa ogé mintonkeun aktingna sacara audio ku cara jagi pangeusi sora dina film animasi FLUSHED AWAY, THE HOLIDAY jeung DEEP SEA 3D taun 2006.
 Sapanjang  taun 2007, Winslet teu mintonkeun pangabisa dina aktingna ku sabab manéhna hayang leuwih museurkeun paniténa kana kahirupan kulawarga.
 Nalika taun 2008, manéhna tuluy akting deui dina film THE READER jeung REVOLUTIONARY ROAD. Tina dua film ieu, Winslet meunangkeun nominasi dina acara Academy Award pikeun katégori Best Actress. Aktingna minangka wanoja Jerman nu yuswana 30-an nubobogohan jeung saurang lalaki anu kaitung masih kénéh rumaja dina film THE READER ngabalukarkeun manéhna meunangkeun piala Oscar.
 Lamun salila ieu Kate tara meunang piala Oscar sanajan sok asup kana nominasi, tapi dina Academy Awards ka-81 Winslet bisa meunangkeun piala salaki aktris nu panghadéna.

Kahirupanana
Kate Winslet kawin ka sutradara Jim Threapleton nalika bulan November 1998. Maranéhna disinugrahi budak awéwé Mia Honey 2000 tina hasil perkawinanana téh. Sabada pipirakan dina taun 2001, Winslet kawin jeung sutradara Sam Mendes nalika bulan Mei 2003 anu satuluyna miboga budak nu dibéré ngaran Joe Mendes 2003.Lian ti éta saméméhna gé Winslet pernah miboga tatali asih jeung aktor Rufus Sewall ogé aktor Stephen Tredre anu wafat taun 1997.
Sataun sabada narima panglélér piala Oscar taun 2009 lantaran aktingna anu alus dina film The Reader, Kate Winslet pipirakan jeung salakina sutradara Sam Mendes. Kajadian éta ngabalukarkeun kahirupanana teu stabil, manéhna butuh waktu lila pikeun memener deui kahirupanana nepi ka 10 bulan.

Referensi

Aktris
Aktris holywood
Jay-Z nyaéta salah sahiji penyanyi rap anu ngaran aslina Shawn Corey Carter. Jay-Z lahir di Brooklyn, New York, Amerika, ping 4 Desember 1969. Lian ti penyanyi rap, Jay-Z dipikawanoh ogé minangka béntang film jeung pengusaha rékaman anu ngaranna Def Jam jeung Roc-A-Fella Records, di mana manéhna jadi pamingpin atawa Céo pausahaan éta.
Jay-Z gé kacatet minangka pamilik The 40/40 Club, anu mangrupa klub basket New Jersey Nets NBA.
Album munggaranana nyaéta Reasonable Doubt 1996,dituluykeun kana album séjénna anu di antarana nyaéta In My Lifetime, Vol. 1 1997, Streets Is Watching 1998 sarta album pamungkasna nyaéta Kingdom Come 2006.

Aya ogé film-film anu aya Jay-Z minangka salah sahiji pamaénna nyaéta STREETS IS WATCHING 1998, HARD KNOCK LIFE 2000, STATE PROPERTY 2002, PAPER SOLDIERS 2002, FADE TO BLACK 2004, jeung film anu nyaritakeun ngeunaan dirina sorangan nyaéta DIARY OF JAY-Z: WATER FOR LIFE 2006.

Nalika bulan Agustus taun 2010, Jay Z jeung Kanye West disebutkeun rék nyanyi duaan. Hal ieu dirojong ku West anu nétélakeun yén aya lima lagu deui anu bakal nyusul lagu anu miboga judul Monster tina album Watch The Throne, nu mangrupa album duét manéhna jeung Jay-Z. Ku ayana album ieu lir nyaritakeun yén Jay-Z masuh kénéh produktif dina dunya musik Rap jeung betah kénéh.

Beyonce Giselle Knowles nyaéta pamajikan Jay-Z anu ngamimitian papacangan taun 2002, tuluy nikah taun 2008 sacara rerencepan.
Ti mimiti bobogohan Beyonce jeung Jay-Z sapuk bakal ngarusiahkeun sagala rupa anu patali jeung hubungan maranéhna.Sanajan geus kawin ogé ayeuna tapi kasapukan éta angger dicekel pageuh.

Referensi

Panyanyi Amérika Sarikat
Kota Tua Jakarta nyaéta objek wisata nu aya di Jakarta, Jakarta Kota. Nu kawentar ku stasiun Beos. Kota Tua Jakarta mangrupa saksi sajarah kota Jakarta. Deukeut jeung Kantor Imigrasi Jakarta Barat, Musium Fatahillah, Musium Wayang, jeung sajabana. Nalika di poé-poé libur sakola, loba nu datang ka tempat ieu, pikeun jalan-jalan, ulin ka musium, nepi ka fofotoan di wangunan heubeul Jaman Belanda. Pikeun jalma nu resep naék sapéda, bisa nyéwa sapéda ontél ditambah ku topi khas noni jeung tuan Belanda.

Sajarah

Musium Wayang

Musium Wayang mimitina dingaranan Geréja Lama Belanda (De Oude Hollandsche Kerk) diadegkeun taun 1640 M.  Di taun 1732 M, gedung ieu diréhab jeung diganti ngaran jadi Geréja Belanda Baru (De Nieuwe Hollandsche Kerk). Tapi di taun 1808 M, aya gempa bumi nu ngakibatkeun gedung ieu hancur. Tuluy di taun 1912, gedung ieu diadegkeun deui ku pamaréntah Hindia Belanda kahiji parusahaan Géo Wehry & Co sarta dijadikeun kantor nepi ka taun 1934. Di taun 1936, gedung ieu dibeuli ku hiji Lembaga Ilmu Pengetahuan, Seni dan Budaya di Batavia milik pamaréntah Belanda. Karék di taun 1957, gedung ieu dierahkeun ka Lembaga Kebudayaan Indonesia sacara resmi dijadikeun Musium Wayang tanggal 13 Agustus 1975.

Kalibesar

Kalibesar mangrupa ngaran jalan di daérah Jakarta Utara. Tempatna deukeut jeung Musium Sejarah Jakarta. Di abad ka-17, Jalan Kalibesar kawentar salaku daérah puseurna bisnis perdagangan. Jalan Kalibesar ieu biasa disebut Grootegracht nu hartina walungan nu gédé, ku lantaran di jalan ieu aya waungan di tengah-tengah jalan jeung wangunan. Salian ti puseur bisnis perdagangan, di Jalan Kalibesar ogé aya imah-imah urang cina. Di taun 1740, di Jalan Kalibesar aya hiji tawuran nu ngakibatkeun imah-imah masarakatna diduruk.

Taun 1870, Jalan Kalibesar dibeneran deui. Di Jalan Kalibesar aya wangunan dua tingkat nu warnana beureum. Tah ayeuna mah wangunan éta disebut Toko Merah. wangunan ieu kawentar ku lantaran pernah dicicingan ku sababaraha Gubernur Jenderal VOC. Kiwari, wangunan ieu masih agréng tur dijadikeun perkantoran.

Akses

1. Ti Grogol naek Kopaja 86 atawa Mikrolet M25, turun langsung di lokasi.

2. Ti Kalideres naek Busway, Metromini 84, turun di lokasi.

3. Ti Lebak Bulus naek Kopaja 86, Busway, turun di lokasi.

4. Ti Blok M naek Busway, Bis Mayasari Bhakti Jurusan Blok M - Kota, turun di lokasi.

5. Ti Kampung Rambutan naek Bis Patas 08, turun di lokasi.

Rujukan

Kota Tua Jakarta
Braga féstival nyaéta hiji kagiatan nu diayakeun di Kota Bandung. Pamaréntah Kota Bandung sacara rutin ngayakeun Braga féstival saprak taun 2005. Kagiatan ieu jadi ritual kota bandung nu ditungguan tiap taunna. Braga féstival ngagambarkeun kréativitas nu aya di Kota Bandung jeung Jawa Barat. Braga mangrupa representasi ti kakuatan kréativitas ieu, utamana ngeunaan ajén-inajén boh karya-karya seni, produk industri kréatif, fashion, sarta kulinér. Braga féstival ogé salaku upaya pikeun ngahudangkeun atawa ngaramékeun Jalan Braga nu sacara historis na pernah meunang landihan De meest Europeessche winkel straat van Indie nu hartina jalan perbelanjaan bangsa éropa di sakabéh Hindia Belanda. Ayeuna, Jalan Braga jadi kawasan open heritage sakaligus bisnis di Kota Bandung nu miboga daya irut boh wisatawan domestik boh mancanegara.

Di taun 2011, Braga féstival téma na nyaéta Balik Bandung nu dilaksanakeun tanggal 23 nepi ka 25 Séptémber 2011, babarengan jeung perayaan poé tepang taunna Kota Bandung nu ka 201 nyaéta tanggal 25 Séptémber 2011. féstival ieu dilaksanakeun di sapanjang Jalan Braga jeung Jalan Cikapundung timur. Pembukaan Braga féstival dimimitian tabuh 18.30 WIB, nu langsung dibuka ku Walikota Bandung Dada Rosada. Di aréa ieu aya sabudeureun lima belas stan, ti mimiti aksésoris, cenderamata, raksukan, kantong, nepi ka lukisan.

Kagiatan

 Pagelaran seni Tradisional jeung Komteporer: Atraksi Seni, sulap, fashion show, paméran seni rupa jeung sastra, pagelaran musik tradisional jeung kontemporer (Pop, Keroncong, balada, Rock, Rock'n Roll, blues, Jazz, alternatif, World music, nepi ka musik Indie).
 Paméran produk-produk kréatif, kriya, fashion, batik, Factory Outlet (FO) jeung Distro.
 Paméran Cinderamata jeung produk-produk kréatif khas kota bandung.
 Pésta Kulinér kadaharan jeung inuman khas Kota Bandung jeung Jawa Barat.
 Téater, Happening Art, Film Indie, arena kaulinan barudak, sababaraha pasanggiri, jeung sajabana.

Rujukan

Bandung
Braga
Braga Festival
Sumpah Pemuda mangrupa bukti otentik yén dina tanggal 28 Oktober 1928 ayana Bangsa Indonésia. Kaayaan dikaniaya jadi kasang tukang pikeun ngarojong pamuda nalika éta pikeun ngangkat harkat artabat hirup urang Indonésia. Rumusan Sumpah Pemuda ditulis ku Moehammad Yamin dina salambar kertas nalika Mr. Sunario jadi ppikeun biantara dina bagéan ahir kongrés. Mimitina sumpah kasebut téh dibacakeun ku Soegondo anu satuluyna dijelaskeun ku Yamin.

Eusi
Sumpah Pemuda vérsi orisinal:
Pertama
Kami poetera dan poeteri Indonesia, mengakoe bertoempah darah jang satoe, tanah Indonesia.
Kedoea
Kami poetera dan poeteri Indonesia, mengakoe berbangsa jang satoe, bangsa Indonesia.
Ketiga
Kami poetera dan poeteri Indonesia, mendjoendjoeng bahasa persatoean, bahasa Indonesia.

Sumpah Pemuda versi éjaan anu geus disampurnakeun :
Pertama
Kami putra dan putri Indonesia, mengaku bertumpah darah yang satu, tanah air Indonesia.
Kedua
Kami putra dan putri Indonesia, mengaku berbangsa yang satu, bangsa Indonesia.
Ketiga
Kami putra dan putri Indonesia, menjunjung bahasa persatuan, bahasa Indonesia.

71 Pengikrar Sumpah Pemuda 
Pupuhu : Soegondo Djojopoespito (PPPI)
Wakil  : R.M. Djoko Marsaid (Jong Java)
Girang serat : Mohammad Jamin (Jong Sumateranen Bond)
Juru simpen : Amir Sjarifuddin (Jong Bataks Bond)
Pembantu I : Djohan Mohammad Tjai (Jong Islamieten Bond)
Pembantu II : R. Katja Soengkana (Pemoeda Indonesia)
Pembantu III : Senduk (Jong Celebes)
Pembantu IV : Johanes Leimena (yong Ambon)
Pembantu V : Rochjani Soe’oed (Pemoeda Kaoem Betawi)
Peserta :
Abdul Muthalib Sangadji
Purnama Wulan
Abdul Rachman
Raden Soeharto
Abu Hanifah
Raden Soekamso
Adnan Kapau Gani
Ramelan
Amir (Dienaren van Indie)
Saerun (Keng Po)
Anta Permana
Sahardjo
Anwari
Sarbini
Arnold Manonutu
Sarmidi Mangunsarkoro
Assaat
Sartono
Bahder Djohan
S.M. Kartosoewirjo
Dali
Setiawan
Darsa
Sigit (Indonesische Studieclub)
Dien Pantouw
Siti Sundari
Djuanda
Sjahpuddin Latif
Dr.Pijper
Sjahrial (Adviseur voor inlandsch Zaken)
Emma Puradiredja
Soejono Djoenoed Poeponegoro
Halim
R.M. Djoko Marsaid
Hamami
Soekamto
Jo Tumbuhan
Soekmono
Joesoepadi
Soekowati (Volksraad)
Jos Masdani
Soemanang
Kadir
Soemarto
Karto Menggolo
Soenario (PAPI & INPO)
Kasman Singodimedjo
Soerjadi
Koentjoro Poerbopranoto
Soewadji Prawirohardjo
Martakusuma
Soewirjo
Masmoen Rasid
Soeworo
Mohammad Ali Hanafiah
Suhara
Mohammad Nazif
Sujono (Volksraad)
Mohammad Roem
Sulaeman
Mohammad Tabrani
Suwarni
Mohammad Tamzil
Tjahija
Muhidin (Pasundan)
Van der Plaas (Pemerintah Belanda)
Mukarno
Wilopo
Muwardi
Wage Rudolf Soepratman
Nona Tumbel

Gedong 
Bangunan di Jalan Kramat Raya 106, tempat dibacakeunna Sumpah Pemuda, nya éta asrama Sie Kok Liong  Gedong Kramat 106 pernah dipugar Pemda DKI Jakarta 3 April-20 Méi 1973 jeung diresmikeun Gubernur DKI Jakarta, Ali Sadikin, dina tanggal 20 Méi 1973 jadi Gedong Sumpah Pemuda. Gedong ieu diresmikeun deui ku Presidén Soeharto dina tanggal 20 Méi 1974. Baheulana gedong Sumpah Pemuda pernah dikongkolahkeun ku Pémda DKI Jakarta, anu ayeuna dikongkolakeun ku Kamentrian Kabudayaan jeung Pariwisata.

Catetan

 
Sajarah Indonésia
Peristiwa 1928
John Dalton nyaéta anu naratas téori atom. Anjeunna kawentar alatan tiorina anu ngabangkitkeun deui istilah “atom”. Dina buku karanganana anu judulna New System of Chemical Philosophy anjeunna hasi ngarumuskeun hal ngeunaan atom kira-kira taun 1803. John Dalton hirup dina mangsa 1766-1844.

Anjeunna nyebatkeun yén matéri téh kawangun ku atom anu teu bisa dibagi-bagi deui. Unggal unsure kawangun ku atom-atom kalawan sipat jeung massa anu idéntik, jeung senyawa kawangun upama atom tina rupa-rupa unsur anu ngahiji dina komposisi anu maneuh. John Dalton pisan élmuwan Inggris anu dina awal abad ka-19  anu midangkeun hipotésa atom kana dunya élmu pangaweruh. Alatan lalmpahanna kitu téh, anjeunna nyuguhkeun konci anu ngamungkinkeun kamajuan gedé dina widang kimia ti mangsa harita.

Sangkan jelas, anjeunna téh lain jalma munggaran anu boga anggapan yén sakumna objék material kawangun ku sajumlahing partikel anu pohara leutikna jeung teu bisa ruksak anu disebut atom. Ieu pamadegan téh geus pernah diajukeun ku filsuf Yunani kuna, Democritus, komo mungkin leuwih awal deui. Ieu hipotésa téh ditarima ku Epicurus, jeung nnu dika hareupkeun sacara brilian deui ku saurang panulis Romawi, Lucretius.

Anjeunna mrosés pikeun ngitung beurat atom tina perséntase komposisi senyawa, maké system arbitrér pikeun nangtukeun struktur anu méh sarupa jeung susunan atom. Upama aya dua unsur anu bisa dihijikeun, éta kombinasina téh bakal nyababkeun sasét rangkaéan anu tuluy-tuluyan.

Sumber

Élmuwan asal Inggris
Soun, so'un atawa sohun (suun) nyaéta emih anu lemes dijieun tina pati. Sanggeus dikeueum, soun warnana hérang, geunyal jeung leueur. Di antara sababaraha jinis tipung anu biasa dijadikeun bahan baku nyaéta acikacang héjo, (kentang, hui, tapioka), sagu, arén, jeung midro (ganyong). Soun béda jeungbihun. Dijualna dibungkus saperti sarang burung, saencan dipasak soun dikeueum heula nepi ka beyé. Soun teu mibog rasa, tapi bisa nyerep kaldu.

Cara nyieun soun
Tipung anu jadi bahan utama téh dikumbah nepi ka laleungit kokotor anu napel dina tipung. Sanggeus dipindahkeun kana bak, tuluy dibéré kaporit ypikeun ngabodaskeun saoun. Sanggeus jadi bodas warnana, tipung dilumbah deui pikeun ngaleungitkeun bau kaporitna. Satuluyna, tipung dicampur cai saloba 1:1, tuluy dikocék jadi adonan nepi ka kentel. Adonan diasupkeun kana mesin ekstrusi pikeun ngahasilkeun soun. Soun anu baseuh digaringkeun ku cara dipoé. Sanggeus garing, soun siap dibungkusan tuluy didagangkeun.

Soun di unggal nagara 
Di Indonésia, soun dijieuna tina tipung sagu atawa arén ditambah midro pikeun campuranna. Kadaharan Indonésia anu maké soun saperti soto, bakso, tekwan, pempek model, kimlo, jeung sup. Soun mimiti asalna ti Tiongkok.
Soun bahasa Mandarinna fěn sī hartina mi benang. Di Taiwan, soun disebut dōng fěn nu hartina mi musim dingin atawa tanghun. 
Di RRC, soun dijieuna tina tipung kacang héjo, dipaké pikeun tumis, sup, jeung hot pot. Soun dipaké eusina jiaozi, jeung pikeun ngaganti cécépét hiu. 
Di Koréa, soun disebut dangmyeon (hangul, hanja hartina mi Dinasti Tang, dijieuna tina tipung hui. Japchaeconto kadaharan Koréa anu maké soun. 
Di Jepang, soun disebut harusame hartina hujan musim semi, dijieunna tina tipung kentang. Salain jadi eusi lumpia (harumaki), soun ngan dipaké sup anu mangrupa adaptasi tina kadaharan Tionghoa jeung Koréa.
Di Filipina, soun disebut sotanghon. Soun goréng Filipina eusina daging hayam jeung jamur.

Rujukan 

Emih
Pohaci nyaéta ngaran séjén ti Déwa (dina mitologi Hindu) di kabudayaan jeung istiadat kasundaan. Dina konteks spiritual Sunda, Pohaci mangrupa proyéksi ti déwa nu nangtayungan dina kahirupan masarakat Sunda jaman baheula.

Déskripsi
Dina kahirupan masarakat Sunda jaman baheula, kacida kentel sarta deukeutna jeung sababaraha ngaran Pohaci. Pohaci nyaéta Déwa atawa biasana ogé disebut salaku Déwi nu nangtayungan sagala paripolah sarta kagiatan masarakat Sunda. Pohaci mangrupa Dewi bawahan ti Batara atawa Bujangga. Sedengkeun Batara atawa Bujangga dipupuhuan ku Sunan Ambu. Sunan Ambu di dieu nyaéta bisa ogé disebut salaku Mahadéwi nu mupuhuan Batara jeung Pohaci.

Sunan Ambu mangrupa salah sahiji proyéksi ti mancapat lima pancer. Puseur Mandala Agungna aya di Sunan Ambu. Sunan Ambu nyaéta puseur ti opat juru angin nu dipupuhuan deui ku Batara atawa Bujangga. Dina Carita Pantun Lutung Kasarung, Sunan Ambu nurunkeun opat Batara keur ngabantuan Purba Sari, nyaéta: Batara Tua, Batara Séda, Batara Sakti, jeung Batara Leuwih.

Pohaci sabenerna dina mitologi kasundaan ngan aya 20 nu ayana di juru angin antara Batara hiji jeung Batara séjénna. Dina Carita Pantun Lutung Kasarung, dicaritakeun jumlahna 40 Pohaci anu boga pancén séwang-séwangan. Dina masarakat Sunda umumna, Pohaci sok sering dihubungkeun jeung Nyi Pohaci Sanghyang Asri atawa Déwi Paré. Ieu sabenerna teu salah, dina Carita Pantun Lutung Kasarung, Sunan Ambu ngajarkeun Purba Sari mélak paré. Nepi ka dina ngalakukeun sakabéh kagiatan, kentel pisan ku neda widi jeung ngadu’a ka unggal Pohaci. Ieu salah sahiji du’a atawa paménta, di dieu dicontoan dina masak sangu:

Dina kahirupa adat Sunda, biasana nu leuwih hafal ngaran-ngaran Pohaci nyaéta awéwé atawa indung. Sabab Pohaci sakapeung identik jeung sakabéh kagiatan nu dilakukeun ku awéwé. Boh dina mélak, masak, ngababarkeun, jrrd.
Sababaraha ngaran Pohaci nu disebut dina Carita Pantun Lutung Kasarung:
Pohaci Muruhmuy Putih
Pohaci Terus Rarang
Pohaci Rambat Rarang
Pohaci Lencop Rerang
Pohaci Lencop Hurip
Pohaci Lenggang Rerang
Pohaci Lenggok Maya
Pohaci Pancar Hurip
Pohaci Naga Gini
Pohaci Jayang Gana
Pohaci Tenjo Maya
Pohaci Pangdurat Sari
Pohaci Lenggok Kuning.

Catetan

Mitos
Unak-anik budaya Sunda
Bon Jovi nyaéta grup musik rock asal New Jersey, Amerika Serikat anu miboga personil, 
Jon Bon Jovi (vokal/gitar), Richie Sambora (gitar), Tico Torres (drum), David Bryan (keyboard) jeung Hugh McDonald (bass). Ngaran Bon Jovi soarangan dicokot ti ngaran tukang vokalisna, Jon Bon Jovi (Jon Bongiovi). Awalna Jon sok ngabéakkeun mangsa ngorana di studio rekaman kagungan dulurna. Jon nyieun demo anu judulna runaway, ieu lagu jadi jawara di radio-radio lokal di New Jersey. Terus Jon jeung Bryan ngabentuk Bon Jovi anu didukung ku Dave Sabo dina gitar, Alec John dina bass jeung Tico Torres dina drum. Bon Jovi nyieun kontrak jeung Polygram/Mercury dina taun 1983.

Karir 
Album pertama Bon Jovi dingaranan Bon Jovi anu dirilis taun 1984, diteruskeun ku album 7800° Fahrenheit (1985), Slippery When Wet (1986), New Jersey (1988), Living in Sin (1989), Keep the Faith (1992), These Day (1995), jeung Crush (2000). Taun 2002, Bon Jovi ngarilis album Bounce anu meunangkeun Gold di Amérika, Australia, jeung Inggris. Album Have a Nice Day (2005) jeung Lost Highway (2007) meunangkeun platinum di Amérika, Kanada, Jerman, Swiss, jeung Jepang.

Bon Jovi meunang panglélér dina acara Grammy taun 2007 dina kategori Best Country Collaboration pikeun lagu Who Says You Can't Go Home. Saacanna dina taun 2000, Bon Jovi asup nominasi Grammy ngaliwatan lagu It's My Life. Bon Jovi geus ngajual kurang leuwih 35 juta albumna di Amérika jeung 120 juta albumna saalam Dunya ti saprak diadegkeun dina taun 1984.

Référénsi 

Grup musik
Grup Musik Amerika
Grup musik rock
Mandala (Aks. Sunda:ᮙᮔ᮪ᮓᮜ)asalna tina basa Sansekerta (मण्डल) nu hartina nyaéta lingkaran. Mandala di dieu ogé artina puseur jeung nu ngurilingan. Mandala nyaéta dunya puseur, wilayahna nu watesna jelas kadefinisikeun.

Deskripsi

Mandala nyaéta hiji totalitas nu kawengku ku bagian-bagian. Jeung sakabéhna éta ngajadikeun mandala jadi hiji kasampurnaan jeung kalengkepan. Kasampurnaan mandala diwangun ku karageman kualitas saperti puseur roda nu dikurilingan ku jari-jari roda badag. Ieu nu nyababkeun mandala ogé dingaranan hiji dewan kulawarga badag atawa dulur nu kawengku ti sababaraha kahadéan nu ngahiji dina puseurna.
Harti mandala nu séjén nyaéta ésénsi samurni-murnina, sabab mandala asalna ti kecap manda nu hartina cai susu jeung la nu hartina diwangun tina. Mandala sakapeung disebut kiju, nyaéta sari cai susu nu kakosentri dina intina inti. Hiji nu tangtu, final, homogén, jeung bébas ti residua.
Tina wangenan nu samurni-murnina éta tuluy muncul paham réalitas Non-Dual (advaita) kaayaan. Paham India ieu manggihan akarna dina paham Indonésia primodial, nyaéta monisme. Sanajan monisme di Indonésia disebut salaku monisme-naturalistik, nyaéta nu transéndén nyaéta imanén-semesta, namung filsafat Advaita ieu manggihan alam pikiran nu sarua. Gampang pisan konsép mandala ieu ditarima ku karajaan-karajaan Sunda hususna jeung dumasar kana konsép mandala ieu, boh candi-candi Hinduis atawa Budhis. Di Pasundan katéplak dina wangun pantun-pantunna.

Catetan

Budaya
Logo nyaéta grafik tanda atawa lambang nu umum digunakeun ku pangusaha komersil, organisasi jeung individu keur ngabantuan sarta ngapromosikeun ka publik sacara instan. Logo nu hadé nyaéta logo nu murni grafik (simbol atawa ikon) atawa eusina ngaran organisasi (logotype atawa kekecapan).

Sajarah
Sababaraha pamanggih jeung tehnik geus méré konstribusi keur nyieun logo kontemporér, kaasup segel silinder (c.2300 BCE), Koin (c.600 BCE), difusi trans-budaya logo basa, lambang, tanda, pérak unggulan jeung ngamekarkeun sajarah printing.

Minangka révolusi industri nu dikonvérsikan ku masarakat kulon tina séktor agraria atawa tatanén keur industri di abad ka-18 jeung abad ka-19, fotografi jeung lotografi nu boga konstribusi nu kakoncara pisan di industri iklan nu kaintegrasi ku tipografi jeung citra dina hiji kaca nu sarua. Iwal ti éta, tipografi éta sorangan ngalaman révolusi bentuk jeung ekspresi nu mekar.

Kamekaran Logo, ayeuna geus kacida mekarna. Kumargi unggal kagiatan dina widang iklan, ngabutuhkeun logo nu sabenerna sacara teu langsung bakal ngirut konsumén nu nempo iklan éta. Sakapeung konsumén leuwih kairut ku logo hiji instansi ti batan kudu nempo spesifikasi hiji hal.

Rujukan

Simbol
Tipografi
Gambar
Zoroaster atawa Zarathustra (basa Parsi: زرتشت (Zartosht),basa Kurdi: Zerdeşt, basa Gujarati: જરતોશ્ત, basa Yunani: Ζωροάστρης, (Zoroastres), jeung basa Latin: Zoroaster) nyaéta ngaran hiji nabi ti Pérsia (kiwari Iran). Anjeunna nyaéta nu ngarintis Zoroastrianisme nu diagem ku bangsa Pérsia. Anjeunna ogé mangrupa imam pangajar. Zarathustra disawang hirup di taun 1100-550 SM.  Aya ogé nu nyebutkeun anjeunna hirup ti taun 1200-1600.

Harti ngaran 

Ngaran Zarathustra atawa diéja minangka Zaraθ-uštra dina basa Avesta, bisa ogé mangrupa hiji kecap majemuk bahuvrihi jeung kawengku ti kecap zarəta- "lemah, kolot" jeung uštra "onta". Jadi bisa disebutkeun yén Zarathustra téh: "Anjeunna nu ngabogaan onta kolot. Ngan, di kecap mimiti sakapeung sok dihartikeun minangka "konéng" atawa "emas" (saluyu jeung basa Parsi modern zærd) nepi ka hartina jadi "Anjeunna nu ngabogaan onta nu warnana kaemasan". Ahura Mazda sorangan sacara etimologi nu hartina: Ahura (Tuhan) jeung Mazda (kawijaksanaan).

Ajaran-ajaran 
Dasar ageman ti Zarathustra nyaéta monotéisme, nyaéta muja ka hiji Tuhan, Ahura Mazda. Angra Mainyu, nu mangrupa Pangawasa “Kegelapan” jeung lawan ti Ahura Mazda, nyaéta nu sok hianat ka Tuhanna. Ajaran Zarthustra ogé ngabenerkeun mahluk suci nu sifatna welas asih nu ngabantuan pajoanganna. Ngan sanggeus Zarathustra maot, kapercayaan ka mahluk suci éta dirobah jadi konsépsi kadéwataan nu dihubungkeun jeung penciptaan alam, nu kawengku ti genep tingkat penciptaan wanda-wanda alam, nyaéta:
 Asha Vahista minangka déwa tata tartib jeung kabeneran nu éndah jeung sering digambarkeun minangka déwa nu ngawasaan seuneu;
 Vohu Manah minangka déwa nu haténa bersih (God mind) jeung sok digambarkeun minangka sapi jalu;
 Keshatra Vairya minangka déwa “pencinta” jeung pangawasa sagala logam;
 Spenta Armaity minangka déwa ibadah nu pinuh welas jeung pangawasa bumi jeung taneuh;
 Haurvatat nyaéta minangka buleudan jeung kakawasaan sarta pangawasa cai jeung tutuwuhan;
 Amertat, sarua jeung Haurvatat, minangka déwa buleudan jeung kakawasaan sarta pangawasa cai jeung tutuwuhan.

Sagala wangun agemanna dijieun dina hiji kitab nu disebut Gathas jeung Avesta.

Rujukan 

Inohong Iran
Zoroastrianisme
Jon Francis Bongiovi Jr.atawa anu kasohor Jon Bon Jovi nyaéta musisi, penyanyi, wirausahawan, aktor, katut vokalsi grup musik rock Bon Jovi. Jon anu gumelar di Perth Amboy, New Jersey, Amerika tanggal 2 Méi 1962 ieu nyaéta salah saurang anu ngadegkeun Bon Jovi. Jon nikah eung babaturan sakolana, Dorothea Hurley, tina ieu hubungan, Jon boga opat anak,di antarana: Rose Bon Jov, Jesse James Louis Bon Jovi, Jacob Hurley Bon Jovi jeung Roméo Jon.

Lalaki anu boga tim football, The Philadelphia Soul ieu geus ngajual leuwih ti 120 juta album di Sakuliah alam Dunya jeung Bon Jovi. Sedengkeun dina karir solona, Jon geus ngarilis album Christmas in the Stars (1980), Blaze of Glory (1990), Destination Anywhere (1997) jeung The Power Station Years (2001).

Jon miboga ciri has di antarana: sok mamaké kaca panon, gaya jogédna, sorana anu unik, jeung lagu-lagu anu témana ngeunaan jalma anu miboga usaha pikeun ngarobah kaayaan. Jon kungsi dilélér sexiesr rock star (béntang musik rock pangséksina) ku majalah People dina bulan Nopémber taun 2000. Jon sok maké kaca panon lantaran panon manéhna mah sénsitip kana cahya panon poé jeung haseup roko, Jon ogé boga alérgi nalika usum panas datang.

Référénsi

Musisi
Rampak Sekar atawa kor (ti basa Walanda, koor) mangrupa istilah anu ngarujuk ka ensembel musik anu diwangun ku panyanyi-panyanyi atawa musik anu dibawakeun ku ensembel éta. Umumna hiji kalompok prampak sekar mawakeun musik rampak sekar anu diwangun ku sawatara bagian sora (basa Inggris: part, basa Jerman: Stimme).

Struktur 

Rampak Sekar biasana dipingpin ku saurang dirigen atawa choirmaster anu umumna sakaligus palatih rampak sekar. 
Umumna paduan sora diwangun luhur opat bagian sora (contona sopran, alto, tenor, sarta bas), sanajan bisa disebutkeun yén euweuh watesan jumlah sora anu aya dina rampak sekar. Sajaba opat sora, jumlah jenis sora anu pangsawajarnana dina rampak sekar nyaéta tilu, lima, genep, sarta dalapan. Lamun nyanyi jeung hiji sora, paduan sora kasebut diistilahkeun nyanyi sacara unisono.

Rampak Sekar bisa nyanyi paké iringan pakakas musik atawa henteu. Nyanyi anu henteu paké iringan pakakas musik biasana disebut minangka nyanyi a cappella. Lamun nyanyi kalayan iringan, pakakas musik pengiring rampak sekar bisa diwangun luhur pakakas musik naon waé, hiji, sawatara, atawa komo hiji orkestra pinuh.

Pikeun latihan paduan sora, pakakas pengiring anu dipaké biasana nyaéta piano, kaasup komo lamun dina penampilannya dipaké pakakas musik séjén atawa dipidangkeun sacara a cappella.

Tata Lokasi Panggung 

Aya loba tetempoan ngeunaan kumaha unggal jumplukan bagian sora dina paduan sora ditempatkeun di panggung dina hiji penampilan. Dina paduan sora simfonik, biasana bagian-bagian sora diatur ti sora pangluhurna ka sora terendah (contona sopran, alto, tenor, sarta saterusna bass) ti kénca ka katuhu, bersesuaian jeung nempatkeun bagian pakakas musik gesek umumna. Dina penampilan a cappella atawa kalayan iringan piano, umumna lalaki ditempatkeun di tukang sarta wanoja di hareup; nempatkeun jumplukan bas di tukang jumplukan sopran disukai ku sawatara dirijen jeung ékol yén kadua bagian sora ieu kudu silih menyesuaikan nada.

Paduan sora anu leuwih boga pangalaman mindeng menyanyi kalayan kabéh bagian sora galo sarta henteu terkelompok-kelompok. Pamadegan anu ngarojong padika nempatkeun ieu téh yén padika ieu ngagampangkeun unggal penyanyi pikeun ngaregepkeun sarta menyesuaikan nada jeung bagian sora anu séjén, sanajan hal ieu nungtut kamandirian unggal penyanyi.

Rujukan 

Grup musik
Musik vokal
Taman wisata mekarsari nyaéta salah sahiji taman nu di jerona aya rupa-rupa bungbuahan nu aya di Indonesia. Perenahna aya di Jl. Raya Cileungsi-Jonggol Kabupaten Bogor. Diwangun di aréal urut kebon karét di daérah Kecamatan Cileungsi kalawan prakarsa ti Alm. Ibu Tien Soeharto nu hayang ngaronjatkeun harkat jeung martabat kaum tani ngaliwatan pangwangunan industri nu dideudeul ku séktor tani nu kuat nepi ka bisa kasohor ka sakuliah dunya. Legana kurang leuwih 264Ha diurus ku PT. Mekar Unggul Sari. Diwangun dina pola daun lamtorogung nu mangrupa simbol pepelakan multiguna minangka puseur plasma nutfah holtikultura bungbuahan Indonésia (tropis) nu dimangpaatkeun pikeun panalungtikan, atikan, budidaya, jeung wisata.  
Wisatawan nu ngayakeun kunjungan wisata ngamimitian kunjunganana ku ngurilingan ieu taman ngagunakeun kareta wisata pikeun ningali koléksi pepelakan. Nalika ngurilingan ieu taman, para wisatawan bisa ningali wahana outbond, pepelakan buah dina pot, aréa imah plastik, balong, kebon wisata mélon, kebon salak, kebon rambutan, kebon jeruk, jeung réa-réa deui. Sanggeus ngurilingan taman, wisatawan bisa ngaso di wangunan curug. Ieu wangunan cukup ahéng nalika ditingali ti luar, alatan aya cai nu ngalir ti luhureun gedong nu sarimbag jeung curug. 
Di taman wisata mekarsari aya sawatara bungbuahan nu dijadikeun komoditas unggulan di antarana waé ganas arnis, barbados cherry, jambu aér irung petruk, jambu aér toon klow, jambu aér cengkéh, nangkadak, cempeka jeung pedakka.

Referensi

Tempat pelesir di Bogor
Taman hiburan
Républik Afrika Tengah (, , atawa Centrafrique ; Sango Ködörösêse tî Bêafrîka), mangrupa hiji nagara nu dilingkung di Afrika Tengah. Tepung wates jeung Chad di kalér, Sudan di kalér-wétan, Sudan Kidul di wétan, Républik Démokratik Kongo jeung Républik Kongo di kidul, sarta Kamérun di kulon. Bangui mangrupa ibu kotana.

Sanajan sumber daya mineralna signifikan (emas, uranium, inten, jsb.), Républik Afrika Tengah tetep mangrupa salah sahiji ti nagara nu pangmiskinna di dunya jeung aya di antara sapuluh nagara nu pangmiskinna di Afrika. Indéks Pawangunan Manusa pikeun nagara ieu nyaéta 0,369, nu méré réngking 179 ti 182 nagara kalawan data.

Préféktur jeung sub-préféktur 

Républik Afrika Tengah dibagi kana 14 préféktur administratif (préfectures), bareng jeung 2 préféktur ékonomis (préfectures economiques) jeung hiji komune otonom. Préféktur-préfékturna teras dibagi kana sub-préféktur (sous-préfectures, total 71).

Préféktur-préfékturna

 Bamingui-Bangoran
 Basse-Kotto
 Haute-Kotto
 Haut-Mbomou
 Kémo
 Lobaye
 Mambéré-Kadéï
 Mbomou
 Nana-Mambéré
 Ombella-M'Poko
 Ouaka
 Ouham
 Ouham-Pendé
 Vakaga
</div>

Dua préféktur ékonomisna nyaéta Nana-Grébizi jeung Sangha-Mbaéré; ari komunena nyaéta Bangui.

Tempo ogé 
 Transportasi di Républik Afrika Tengah
 Daptar partéy pulitik di Républik Afrika Tengah

Réferénsi

Bacaan salajengna 

 Doeden, Matt, Central African Republic in Pictures, (Twentyfirst Century Books, 2009)
 Kalck, Pierre, Historical Dictionary of the Central African Republic, 2004
 Petringa, Maria, Brazza, A Life for Africa (2006) ISBN 978-1-4259-1198-0
 Titley, Brian, Dark Age: The Political Odyssey of Emperor Bokassa, 2002
 Woodfrok, Jacqueline, Culture and Customs of the Central African Republic , (Greenwood Press, 2006)

Tumbu kaluar 

Pamaréntah
 Central African Republic Online /

 Ihtisar
 Propil Nagara ti BBC News
 
 Central African Republic  ti UCB Libraries GovPubs
 
 

 Pelesir
 

 
Nagara di Afrika
Nagara nu maké basa Perancis
Nagara nu dilingkung
Nagara nu kirang kawangun
Anggota La Francophonie
Anggota Uni Afrika
Anggota Pasarikatan Bangsa-Bangsa
Républik
Nu ngadeg taun 1960
Djuhri Masdjan atawa leuwih katelah salaku Jojon () mangrupa hiji aktor jeung palawak Indonésia.

Filmografi 
 Tiga Dara Mencari Cinta (1980)
 Okey Boss (1981)
 Apa Ini Apa Itu (1981)
 Barang Antik (1983)
 Vina Bilang Cinta (2005)
 Setannya Kok Beneran? (2008)
 Doa Yang Mengancam (2008)
 Mau Dong Ah (2009)
 Badai di Ujung Negeri (2011)

Acara TV 
 Kerajaan Sahur

TV sérial 
 Santai Bareng Yuk
 OKB/Orang Kaya Baru

Palawak Indonésia
Aktor Indonésia
Inohong ti Karawang
mangrupa sesebutan pikeun kira-kira 260 pulo gedé jeung leutik nu aya di Teluk Matsushima, Préféktur Miyagi, Jepang. Pulo-pulo (shima) di Teluk Matsushima ditumuwuhan ku tangkal pines (matsu) jadina disebut Matsushima. Istilah Matsushima ogé dipaké pikeun nyebutan pamandangan di wewengkon Teluk Matsushima sarta papasiran di sakurilingna.

Matsushima kaasup salah sahiji ti Tilu Pamandangan di Jepang bareng jeung Amanohashidate di Préféktur Kyoto jeung Itsukushima di Préféktur Hiroshima.

Galeri

Tumbu kaluar 

 Loka resmi Asosiasi Pariwisata Matsushima
 Matsushima di loka Organisasi Pariwisata Nasional Jepang
 

Préféktur Miyagi
Tempat wisata di Jepang